Η χρήση μη χρηματοοικονομικών πληροφοριών από χρηματοοικονομικούς αναλυτές
Creators: name: Νασιούδης, Χρήστος Ιωάννη
Publisher: name: Aristotle University of Thessaloniki
Year: 2007
Subjects: Μη χρηματοοικονομικά στοιχεία
Ετήσιοι απολογισμοί
Οικονομική ανάλυση
Non financial disclosures
Economical analysis
Corporate reports

description: Οι επιχειρήσεις, ακολουθώντας τις υποδείξεις του σύγχρονου οικονομικού περιβάλλοντος στο οποίο δραστηριοποιούνται και αναπτύσσονται, αναθεώρησαν την πολιτική τους και εστιάζουν πλέον περισσότερο στις ανάγκες του πελάτη. Η πελατοκεντρική αυτή νοοτροπία οδήγησε σε κρίσιμες βελτιώσεις στην ποιότητα, το κόστος και την αποδοχή των προϊόντων και υπηρεσιών σε όλο τον κόσμο. Όπως λοιπόν οι επιχειρήσεις προσαρμόζουν τα χαρακτηριστικά των προϊόντων και υπηρεσιών τους στις απαιτήσεις των πελατών τους, έτσι πλέον πρέπει και οι συντάκτες επιχειρηματικών αναφορών να αντιμετωπίζουν τους αναλυτές.Είναι πλέον κοινά αποδεκτό ότι οι αναλυτές χρειάζονται περισσότερα στοιχεία από τις καθιερωμένες οικονομικές καταστάσεις. Η μετεξέλιξη στη δομή και στη λειτουργία των επιχειρήσεων, η αδυναμία προσδιορισμού του άυλου κεφαλαίου στις οικονομικές καταστάσεις και η ανάγκη των χρηματοοικονομικών αναλυτών για ταχύτερες και πιο αξιόπιστες αποφάσεις, ενισχύουν τις προτάσεις ακαδημαϊκών μελετών για την κοινοποίηση (από την πλευρά των επιχειρήσεων), περισσότερων μη χρηματοοικονομικών στοιχείων.Είναι χαρακτηριστικό ότι η υπάρχουσα αρθογραφία και βιβλιογραφία στηρίζεται σε ακαδημαϊκές εργασίες της δεκαετίας του '80 και '90, γεγονός που αποδεικνύει ότι οι επιχειρηματικές κοινοποιήσεις απασχολούσαν πάντα την πανεπιστημιακή κοινότητα, η υιοθέτηση και η αφομοίωσή τους όμως σε πρακτικό επίπεδο έχει καθυστερήσει.Στα πλαίσια του σύγχρονου καθεστώτος και της αυξανόμενης ανάγκης για πληροφόρηση, η παρούσα εργασία σκοπό έχει να εξετάσει κατά πόσο πλέον είναι απαραίτητη η αναθεώρηση του παραδοσιακού τρόπου ανάλυσης και αποτίμησης των επιχειρήσεων, η οποία στηρίζεται σχεδόν αποκλειστικά στα οικονομικά στοιχεία. Η αδυναμία αποτύπωσης της λογιστικής αξίας βασικών στοιχείων που επηρεάζουν και περιγράφουν πληρέστερα την επιχείρηση δημιουργεί προβλήματα και πιθανότατα οδηγεί σε λανθασμένες αποφάσεις.Οι αναλυτές διακατέχονται από ακόρεστη όρεξη για περισσότερες πληροφορίες. Ορισμένες από αυτές είναι ουσιώδεις και συμβάλλουν στα πλαίσια της πληρέστερης χρηματοοικονομικής ανάλυσης, άλλες είναι απλά βοηθητικές και οι υπόλοιπες προκαλούν ενδιαφέρον, αλλά σπάνια συνυπολογίζονται στην τελική απόφαση. Χωρίς την ικανότητα να αποτιμηθεί η σχετική χρησιμότητα της κάθε πληροφορίας, οι εισηγήσεις για επιπλέον παράθεση στοιχείων από μέρους των επιχειρήσεων πληθαίνουν συνεχώς. Το αποτέλεσμα είναι να συγχέουν και να μη βελτιώνουν την ποιότητα της τελικής απόφασης και επιπλέον να προστίθεται περιττό κόστος (και σε χρόνο) για την επιχείρηση αλλά και για τη διαδικασία αξιολόγησης από τον αναλυτή. Στο θεωρητικό μέρος της εργασίας παρουσιάζονται και κατηγοριοποιούνται μη-χρηματοοικονομικά στοιχεία που επηρεάζουν τον αναλυτή κατά τη διαδικασία λήψης επενδυτικών ή χρηματοδοτικών αποφάσεων και αιτιολογείται η σημασία τους.Τέλος, προτείνεται ένα πλαίσιο προς τις επιχειρήσεις σχετικά με τις μη-χρηματοοικονομικές πληροφορίες που ενδιαφέρουν τους αναλυτές και τον τρόπο παρουσίασής τους. Η συχνή και λεπτομερή χρήση μη-χρηματοοικονομικών στοιχείων δεν είναι πάντα εφικτή, καθώς η αποκάλυψη πληροφοριών για την επιχείρηση ενδέχεται να οδηγήσει σε ανταγωνιστικό πλεονέκτημα.Το δεύτερο μέρος της εργασίας περιλαμβάνει μια πρακτική έρευνα σχετικά με την επίδραση των μη-χρηματοοικονομικών στοιχείων στην διαδικασία λήψης αποφάσεων και συγκεκριμένα στην διαδικασία πιστοδότησης μιας επιχείρησης. Στην έρευνα συμμετείχαν τραπεζικοί υπάλληλοι οι οποίο σε πρώτο στάδιο μελέτησαν τα οικονομικά στοιχεία μιας επιχείρησης και έπειτα τους κοινοποιήθηκαν κάποιες μη-χρηματοοικονομικές πληροφορίες. Από τους συμμετέχοντες ζητήθηκε να καθορίσουν επιτόκιο βραχυπρόθεσμου δανεισμού έπειτα από κάθε νέα πληροφορία.Ο προσδιορισμός του ύψους επιτοκίου για το δανεισμό επιλέχθηκε καθώς απεικονίζει τον κίνδυνο που αναλαμβάνει το πιστωτικό ίδρυμα (μεγάλος κίνδυνος συνεπάγεται μεγαλύτερο επιτόκιο). Ενδεχόμενες αλλαγές του προτεινόμενου επιτοκίου από τον αναλυτή, φανερώνουν την επίδραση των μη-χρηματοοικονομικών στοιχείων καθώς μεταβάλλουν την αποτίμηση του αναλαμβανόμενου κινδύνου από την πλευρά του πιστωτικού ιδρύματος.
description: Nowadays, it's commonly accepted that the analysts need more information that the standard economic reports. The evolution in structure and function of the enterprises, the specification weakness of the non-material capital in the economic reports and need of the non-economic analysts for quicker and more reliable decision, boost the propositions of academic studies to enterprises for publishing more non-economic information.Some of this information is vital whether other is only auxiliary and is seldom used to the final decision. Which of this information is vital and which isn't? Is it likely that the analysis of all non-economic information increase the cost (not only in time but also economically) for the enterprises? Which of the non-economic information that is published could be harmful competitive information? These are some of the questions that are being analyzed in the current paper which has as purpose the better understanding of non-economic information and the necessity of them for a non-economic analyst.